SKRIFTLIG FORESPØRGSEL E-1498/03

af Ian Hudghton (Verts/ALE) til Kommissionen

(5. maj 2003)

Om: Finansiel pakke for 2003 med henblik på at tackle BSE og andre dyresygdomme

Hvor stor finansiel støtte var til rådighed for den britiske regering i forbindelse med EU's finansielle pakke for 2003 med henblik på at tackle BSE og andre dyresygdomme? Hvilke medlemsstater ansøgte om denne støtte, og hvilke beløb er blevet tildelt hver enkelt? Kan den britiske regering stadig indsende en fordring om udbetaling af støtte?

Svar afgivet på Kommissionens vegne af David Byrne

(10. juni 2003)

Budgettet i 2003 for programmet til overvågning af transmissible spongiforme encephalopatier (TSE) var på 94,5 mio. EUR. Ud af dette beløb skønnes det, at ca. 4,2 mio. EUR ville have været til rådighed for Det Forenede Kongeriges støtteberettigede udgifter, hvis UK's program var blevet fremlagt til tiden, og med mulighed for en omfordeling af budgetmidler fra medlemsstater, der har brugt for få penge, til medlemsstater, der har brugt for mange, inden udgangen af året, sådan som man gjorde det ved overvågningsprogrammet for TSE i 2002.

De øvrige 14 medlemsstater fremlagde alle et program for overvågning af TSE i 2003.

Det samlede beløb, som stod til rådighed for de 14 medlemsstater, var på 94 327 000 EUR med følgende maksimumsbeløb for de støtteberettigede udgifter i hver enkelt medlemsstat, som fastlagt i Kommissionens beslutning 2002/934/EF af 28. november 2002(1):

- Belgien 4 719 000 EUR

- Danmark 2 977 000 EUR

- Tyskland 20 723 000 EUR

- Grækenland 975 000 EUR

- Spanien 5 984 000 EUR

- Frankrig 30 554 000 EUR

- Irland 9 577 000 EUR

- Italien 6 952 000 EUR

- Luxembourg 198 000 EUR

- Nederlandene 6 312 000 EUR

- Østrig 2 455 000 EUR

- Portugal 1 059 000 EUR

- Finland 1 402 000 EUR

- Sverige 440 000 EUR

Budgettet for udryddelsesprogrammet i 2003 var på 41 mio. EUR. Af dette beløb ville mindst 765 000 EUR (700 000 EUR til brucellose og 65 000 EUR til tuberkulose det samme som i år 2002) oprindeligt have været til rådighed for Det Forenede Kongeriges støtteberettigede udgifter, hvis UK's program var blevet fremlagt til tiden, og med mulighed for en omfordeling mellem medlemsstaterne inden udgangen af året, som det skete ved udryddelsesprogrammerne 2002.

De øvrige 14 medlemsstater fremlagde programmer for udryddelse i 2003.

Det samlede beløb, som stod til rådighed for de 14 medlemsstater var på 37 850 000 EUR, med følgende maksimumsbeløb for de støtteberettigede udgifter i hver enkelt medlemsstat, som fastlagt i Kommissionens beslutning 2002/943/EF:

- Belgien 650 000 EUR

- Danmark 150 000 EUR

- Tyskland 2 090 000 EUR

- Grækenland 1 170 000 EUR

- Spanien 14 200 000 EUR

- Frankrig 2 555 000 EUR

- Irland 6 855 000 EUR

- Italien 4 925 000 EUR

- Luxembourg 150 000 EUR

- Nederlandene 900 000 EUR

- Østrig 215 000 EUR

- Portugal 3 950 000 EUR

- Finland 35 000 EUR

- Sverige 5 000 EUR

Regeringen i UK kan ikke stille finansielle krav vedrørende udryddelsesprogrammer og overvågningsprogrammer for TSE i 2003. UK's programmer blev ikke godkendt til medfinansiering, fordi de blev fremlagt efter den 1. juni, den frist, som var anført i artikel 24, stk. 3, i Rådets beslutning 90/424/EØF af 26. juni 1990 om visse udgifter på veterinærområdet(2). Derfor vil enhver ansøgning om betaling, som fremsendes af Det Forenede Kongerige for udryddelses- eller overvågningsprogrammerne i 2003, ikke føre til et finansielt bidrag fra Kommissionens side. Dette blev meddelt ministeriet for miljø, fødevarer og landdistriktspørgsmål (DEFRA) i et brev dateret 11. november 2002.

(1) EFT L 324 af 29.11.2002.

(2) EFT L 224 af 18.8.1990.